Spelers: Richard Gere, Winona Ryder, Elaine Stritch, Vera Farmiga
Die Kersseisoen lewer gewoonlik sy kwota romantiese dramas op (my gunsteling was 1995 se While You Were Sleeping met die bekoorlike Sandra Bullock) en hierdie jaar s'n is Autumn in New York.
Will (Richard Gere), eienaar van een van die voorste restaurante in die Groot Appel, is 47, gedistingeerd, uiters aantreklik en 'n opperste vrouejagter. Hy ryg hulle maar so een na die ander in sonder enige gevoel vir die string gebroke harte wat hy agterlaat, en hy het 'n ingeoefende toesprakie wat hy elke keer gebruik om sy nuutste meisie na 'n paar maande af te s�. Dan prewel hy so ewe: "Ek's regtig jammer."
Een aand by sy restaurant ontmoet hy die pragtige jong Charlotte (Winona Ryder) waar sy haar verjaardagpartytjie saam met vriende en haar formidabele ouma ('n vurige vertolking deur Elaine Stritch) vier. Dit blyk dat Charlotte se ma, nou oorlede, vroe�r ook een van sy meisies was. Gou-gou bedink hy 'n plan om Charlotte sover te kry om saam met hom uit te gaan, en sy is meer as gewillig. Maar toe hy die volgende oggend aanhef met sy gebruiklike toesprakie, spring sy hom voor: sy ly aan 'n ongeneeslike hartsiekte en gaan in elk geval binnekort sterf, so hy hoef nie bekommerd te wees oor 'n langtermynverbintenis met haar nie.
Hul verhouding is gelukkig en ongekompliseerd, tot Will weer sy ou streke begin uithaal. En intussen daag nog 'n jong vrou (Vera Farmiga) by sy deur op, met 'n geheim uit die verlede wat hom nie tot eer strek nie.
Autumn in New York is mooi so reg in die Amerikaanse filmtradisie. Winona Ryder is besonders en beeldskoon, en Richard Gere � ag, sedert hy vroulike kykers se harte vinniger laat klop het in Pretty Woman, het hy met die jare soos goeie wyn net verbeter; ons het hier vintage Gere, as 't ware.
Die veelgeprese New York is prentjiemooi met Central Park vol bome in geel, oranje en roesrooi, daar's Kersversierings en sneeu, en trekvo�l-Suid-Afrikaners wat heimwee het na di� w�reldstad, kan die fliek gaan kyk net daarvoor.
Ernstige fliekkykers moet miskien liewer tuis bly, maar as jy lus het vir 'n bietjie sentimentaliteit so op die laatte van die jaar, kry die snesies byderhand en sit af teater toe.